CELEX: 62016TA0730
Language: ro
Date: 2019-03-13 00:00:00
Title: Cauza T-730/16: Hotărârea Tribunalului din 13 martie 2019 — Espírito Santo Financial Group/BCE („Acces la documente — Decizia 2004/258/CE — Documente referitoare la decizia BCE din 1 august 2014 privind Banco Espírito Santo, SA — Refuz parțial al accesului — Excepție privind confidențialitatea deliberărilor organelor de decizie ale BCE — Excepție privind politica financiară, monetară sau economică a Uniunii sau a unui stat membru — Excepție privind stabilitatea sistemului financiar în Uniune sau într-un stat membru — Excepție privind protecția intereselor comerciale — Excepție privind documentele destinate utilizării interne — Obligația de motivare”)

29.4.2019   
            
            
               RO
            
            
               Jurnalul Oficial al Uniunii Europene
            
            
               C 148/44
            
         
      Hotărârea Tribunalului din 13 martie 2019 — Espírito Santo Financial Group/BCE
      (Cauza T-730/16) (1)
      
      („Acces la documente - Decizia 2004/258/CE - Documente referitoare la decizia BCE din 1 august 2014 privind Banco Espírito Santo, SA - Refuz parțial al accesului - Excepție privind confidențialitatea deliberărilor organelor de decizie ale BCE - Excepție privind politica financiară, monetară sau economică a Uniunii sau a unui stat membru - Excepție privind stabilitatea sistemului financiar în Uniune sau într-un stat membru - Excepție privind protecția intereselor comerciale - Excepție privind documentele destinate utilizării interne - Obligația de motivare”)
      (2019/C 148/40)
      Limba de procedură: engleza
      
         Părțile
      
      
         Reclamantă: Espírito Santo Financial Group SA (Luxemburg, Luxemburg) (reprezentanți: R. Oliveira, S. Estima Martins și D. Duarte de Campos, avocați)
      
         Pârâtă: Banca Centrală Europeană (reprezentanți: F. von Lindeiner și S. Lambrinoc, agenți, asistați de H.-G. Kamann, avocat)
      
         Obiectul
      
      Cerere întemeiată pe articolul 263 TFUE prin care se solicită anularea deciziei BCE din 31 august 2016 privind respingerea în parte a cererii de acces la anumite documente referitoare la decizia sa din 1 august 2014 privind Banco Espírito Santo SA
      
         Dispozitivul
      
      
                  1)
               
               
                  
                     Anulează decizia Băncii Centrale Europene (BCE) din 31 august 2016 privind respingerea în parte a cererii de acces la anumite documente referitoare la decizia BCE din 1 august 2014 privind Banco Espírito Santo SA, în măsura în care se refuză accesul la cuantumul creditului care apare în extrasele din procesul-verbal ce conține decizia Consiliului guvernatorilor BCE din 28 iulie 2014, precum și la informațiile ocultate din propunerile Comitetului executiv al BCE din 28 iulie și din 1 august 2014.
                  
               
            
                  2)
               
               
                  
                     Respinge în rest acțiunea.
                  
               
            
                  3)
               
               
                  
                     Espírito Santo Financial Group SA și BCE suportă fiecare propriile cheltuieli de judecată.
                  
               
            
         (1)  JO C 462, 12.12.2016.